CELEX: 32021R1293
Language: sl
Date: 2021-08-03 00:00:00
Title: Izvedbena uredba Komisije (EU) 2021/1293 z dne 3. avgusta 2021 o spremembi Izvedbene uredbe (EU) 2021/823 o uvedbi dokončne izravnalne dajatve na uvoz nekaterih šarenk s poreklom iz Turčije po pregledu zaradi izteka ukrepa v skladu s členom 18 Uredbe (EU) 2016/1037 Evropskega parlamenta in Sveta

4.8.2021   
               
               
                  SL
               
               
                  Uradni list Evropske unije
               
               
                  L 281/4
               
            
         IZVEDBENA UREDBA KOMISIJE (EU) 2021/1293
         z dne 3. avgusta 2021
         o spremembi Izvedbene uredbe (EU) 2021/823 o uvedbi dokončne izravnalne dajatve na uvoz nekaterih šarenk s poreklom iz Turčije po pregledu zaradi izteka ukrepa v skladu s členom 18 Uredbe (EU) 2016/1037 Evropskega parlamenta in Sveta
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/1037 Evropskega parlamenta in Sveta z dne 8. junija 2016 o zaščiti proti subvencioniranemu uvozu iz držav, ki niso članice Evropske unije (1), in zlasti člena 24(1) Uredbe,
         ob upoštevanju naslednjega:
         
                     (1)
                  
                  
                     Za uvoz nekaterih šarenk s poreklom iz Turčije veljajo dokončne izravnalne dajatve, uvedene z Izvedbeno uredbo Komisije (EU) 2021/823 (2).
                  
               
                     (2)
                  
                  
                     Družba BAFA Su Ürünleri Yavru Üretim Merkezi Sanayi Ticaret AŞ (v nadaljnjem besedilu: Bafa), katere dodatna oznaka TARIC (3) je B965 in za katero velja individualna stopnja izravnalne dajatve 1,5 % (4), je Komisijo obvestila, da je po združitvi z matično družbo spremenila svoje ime v Kılıç Deniz Ürünleri Üretimi İhracat İthalat ve Ticaret A.Ş.
                  
               
                     (3)
                  
                  
                     Družba je po spremembi svojega imena (5) Komisijo 19. oktobra 2020 zaprosila za potrditev, da sprememba imena ne vpliva na upravičenost družbe do individualne stopnje izravnalne dajatve, ki se je zanjo uporabljala pod njenim prejšnjim imenom.
                  
               
                     (4)
                  
                  
                     Komisija je preučila predložene informacije in ugotovila, da je bila sprememba imena ustrezno evidentirana pri ustreznih organih, izvedena je bila v skupini družb, katere del je Bafa, in ni privedla do novih odnosov z drugimi skupinami družb, ki jih Komisija ni preiskala.
                  
               
                     (5)
                  
                  
                     V skladu s tem sprememba imena ne vpliva na ugotovitve iz Izvedbene uredbe (EU) 2021/823 in na stopnjo izravnalne dajatve, ki se uporablja za družbo. Dokazi v spisu so tudi potrdili, da se sprememba imena uporablja od 31. avgusta 2020, saj je bila sprememba tistega dne zabeležena v trgovinskem registru Bodrum.
                  
               
                     (6)
                  
                  
                     Glede na premisleke iz zgornje uvodne izjave je Komisija menila, da je primerno spremeniti Izvedbeno uredbo (EU) 2021/823, da se upošteva spremenjeno ime družbe, ki je bilo prej dodeljeno dodatni oznaki TARIC B965.
                  
               
                     (7)
                  
                  
                     Ukrepi iz te uredbe so v skladu z mnenjem odbora, ustanovljenega s členom 15(1) Uredbe (EU) 2016/1036 Evropskega parlamenta in Sveta (6) –
                  
               SPREJELA NASLEDNJO UREDBO:
         
            Člen 1
            
               1.   Člen 1(2) Izvedbene uredbe (EU) 2021/823 se spremeni:
               
                  
                              „BAFA Su Ürünleri Yavru Üretim Merkezi Sanayi Ticaret AŞ“
                           
                           
                              B965
                           
                        
               se nadomesti z naslednjim:
               
                  
                              „Kılıç Deniz Ürünleri Üretimi İhracat İthalat ve Ticaret A.Ş.“
                           
                           
                              B965
                           
                        
            
            
               2.   Dodatna oznaka TARIC B965, ki je bila prej dodeljena družbi BAFA Su Ürünleri Yavru Üretim Merkezi Sanayi Ticaret AŞ, se uporablja za družbo Kılıç Deniz Ürünleri Üretimi İhracat İthalat ve Ticaret A.Ş. od 31. avgusta 2020. Vse dokončne dajatve, ki jih je plačala družba Kılıç Deniz Ürünleri Üretimi İhracat İthalat ve Ticaret A.Ş. in ki presegajo izravnalno dajatev, določeno v členu 1 Izvedbene uredbe (EU) 2020/658 in členu 1(2) Izvedbene uredbe (EU) 2021/823 za BAFA Su Ürünleri Yavru Üretim Merkezi Sanayi Ticaret AŞ, se povrnejo ali odpustijo v skladu z veljavno carinsko zakonodajo.
            
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 3. avgusta 2021
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 176, 30.6.2016, str. 21.
         
            (2)  Izvedbena uredba Komisije (EU) 2021/823 z dne 20. maja 2021 o uvedbi dokončne izravnalne dajatve na uvoz nekaterih šarenk s poreklom iz Turčije po pregledu zaradi izteka ukrepa v skladu s členom 18 Uredbe (EU) 2016/1037 Evropskega parlamenta in Sveta (UL L 183, 25.5.2021, str. 5).
         
            (3)  Integrirana tarifa Evropske unije.
         
            (4)  Ta stopnja dajatve je bila prvotno naložena z Izvedbeno uredbo Komisije (EU) 2020/658 z dne 15. maja 2020 o spremembi Izvedbene uredbe (EU) 2015/309 o uvedbi dokončne izravnalne dajatve in dokončnem pobiranju začasne dajatve, uvedene na uvoz nekaterih šarenk s poreklom iz Turčije, po vmesnem pregledu v skladu s členom 19(4) Uredbe (EU) 2016/1037 Evropskega parlamenta in Sveta (UL L 155, 18.5.2020, str. 3).
         
            (5)  Poslovni register v Bodrumu, Republika Turčija, obvestilo št. 1623 z dne 31. avgusta 2020.
         
            (6)  Uredba (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (UL L 176, 30.6.2016, str. 21).